钦定古今图书集成/理学汇编/学行典/第072卷 > 朱子全书 > 《静》
## 钦定古今图书集成/理学汇编/学行典/第072卷 > 朱子全书 > 《静》

“明道教人静坐，李先生亦教人静坐。盖精神不定，则
道理无凑泊处。”又云：“须是静坐，方能收敛。”　或问：“疲
倦时静坐少顷，可否？”曰：“也不必要似禅和子样去坐
禅，方为静坐。但只令放教意思静，便了　心。于未遇
事时，须是静，及至临事方用，便有气力。如当静时不
静，思虑散乱，及临事时，已先倦了。伊川解‘静专’处云：
‘不专一则不能直遂’。”闲时须是收敛定，做得事便有
精神。　心要精一，方静时须湛然在此，不得困顿，如
镜样明，遇事时方好。心要收拾得紧，如颜子请事，斯
语便直下承当，及“犯而不校”却别。　静便定，熟便透。

静为主，动为客。静如家舍，动如道路，静时不思。

“动，动时不思静。　静中动，起念时。”“动中静，是物各付
物。　人身只有个动静。静者养动之根，动者所以行
其静。动中有静，如发而皆中节处，便是动中之静。”
问：“动静两字，人日闲，静时煞少，动时常多。”曰：“若圣人
动时，亦未尝不静。至众人动时，却是胶扰乱了。如今
人欲为一事，未尝能专此一事，处之从容，不乱其思
虑之发。既欲为此，又欲为彼”，此是动时，却无那静也。

今随事匆匆，是以动应。动物交物也　，因看心生。

“道也”云：不可以湖南之偏而废此意，但当于安静深
固中涵养出来。动静相涵　应物，物与我心中之理
本是一物，两无少欠，但要我应之尔。物心共此理定
是静，应者是动。　要得坐忘，便是坐驰，　与好谐戏
者处，即自觉言语多为所引也。　主静，看《夜气》一章
可见。濂溪言“主静”，“静”字只好作敬字看，故又言无
欲故静，若以“为虚静，则恐入释老去。”　问：“程子云：‘须
是静中有物始得’。此莫是先生所谓‘知觉不昧’之意
否？”曰：“此只是言静时，那道理自在，却不是块然如死
底物也。　静中有物，如何？”曰：“有闻见之理在，即是静
中有物。”问：“敬莫是静否？”曰：“敬则自然静，不可将静来
唤做敬。　明道在扶沟时，谢游诸公皆在彼问学。明道一”日曰：“诸公在此，只是学某说话，何不去力行？”二
公云：“某等无可行者。”明道曰：“无可行时，且去静坐。”盖
静坐时，便涵养得本原稍定，虽是不免逐物，及自觉
而收敛归来，也有个著落。譬如人出外去，才归家时，
便自有个著身处。若是不曾存养得个本原，茫茫然
逐物在外，便要收敛归来，也无个著身处“也。　伊川
见人静坐如何，便叹其善学。”曰：“这却是一个总要处。”

或问：“而今看道理不出，只是心不虚静否？” 曰：“也是。”

“不曾去看。会看底就看处自虚静。这个互相发　问。
璘昨日卧云庵中何所为”璘曰：“归时日已暮，不曾观
书，静坐而已。”先生举横渠《六有》说：“言有教，动有法，昼
有为，宵有得，息有养，瞬有存。”以为虽静坐，亦有所存
主始得。不然，兀兀而已。　横渠云：“‘言有教，动有法，昼
有为，宵有得，息有养，瞬有存’。此语极好。‘君子终日干
干，不可食息，闲亦不必终日读书，或静坐存养，亦是
天地之生物，以四时运动，春生夏长，固是不息。及至
秋冬凋落，亦只是藏于其中，故明年复生。若使至秋
冬已绝，则来春无缘复有生意。学者常唤令此心不
死，则日有进’。”　或问：“不拘静坐与应事，皆要专一否？”
曰：“静坐非是，要如坐禅入定，断绝思虑，只收”敛此心，
莫令走作闲思虑，则此心湛然无事，自然专一。及其
有事，则随事而应，事已则复湛然矣。不要因一事而
惹出三件两件。如此，则杂然无头项，何以得他专一？
只观文王“雝雝在宫，肃肃在庙”，“不显亦临，无射亦保”，
便可见敬只是如此。古人自少小时便做了这工夫，
故方其洒扫时，加帚之礼；至于学诗，学乐舞，学弦诵，
皆要专一。且如学射时，心若不在，何以能中学御时，
心若不在，何以使得他马？书数皆然。今既自小不曾
做得，不奈何，须著从今做去，方得。若不做这工夫，却
要读书看义理，恰似要立屋无基地，且无安顿屋柱
处。今且说那营营底心，会与道理相入否？会与圣贤
之心相契否？“今求此心，正为要立个基址，得此心光
明，有个存主处，然后为学，便有归著不错。若心杂然
昏乱，自无头当却学从那头去，又何处是收功处？故
程先生须令就敬字上做工夫，正为此也。”　一之问：
“存养多用静否？”曰：“不必然。孔子却都就用处教人做
工夫。今虽说主静，然亦非弃事物以求静。既为人，自
然用事君亲，交朋友，抚妻子，御童仆，不成捐弃了，只
闭门静坐。事物之来，且曰‘候我存养，又不可只茫茫
随他事物中走。二者须有个思量倒断始得’。”顷之复
曰：“动时静便在这里。动时也有静。顺理而应，则虽动
亦静也。故曰：‘知止而后有定，定而后能静’。事物之来，
若不顺理而应，则虽块然不交于物”以求静心，亦不
能得静。惟动时能顺理，则无事时能静。静时能存，则
动时得力。须是动时也做工夫，静时也做工夫，两莫
相靠，使工夫无闲断，始得。若无闲断，静时固静，动时
心亦不动，动亦静也。若无工夫，则动时固动，静时虽
欲求静，亦不可得而静，静亦动也。动静如船之在水，
潮至则动，潮退则止，有事则动，无事则静。虽然动静
无端，亦无截然为动为静之理。如人之气，吸则静，嘘
则动。又问答之际，答则动也，止则静矣。凡事皆然。且
如涵养致知，亦何所始？但学者须自截从一处做去。
程子为学莫先于致知，是知在先。又曰：“未有致知而
不在敬者，则敬也在先。”从此推去，只管恁地。